b"\n_START_ARTICLE_\nHoheluft-West\n_START_SECTION_\nHist\xc3\xb2ria\n_START_PARAGRAPH_\nFins al 1939, la zona feia part d'Eppendorf, amb el qual comparteix la hist\xc3\xb2ria. El barri Hoheluft es va crear durant la dictadura nazi, el 1939 i el 1951 va ser escindit en dues parts, seg\xc3\xbcint la l\xc3\xadnia del carrer Hoheluftchauss\xc3\xa9e en Hoheluft-West i Hoheluft-Ost (al districte d'Hamburg-Nord). No se sap gaire d'on prov\xc3\xa9 el nom, que tradu\xc3\xaft significa \xc2\xabaire alt\xc2\xbb. Podria derivar d'una denominaci\xc3\xb3 ir\xc3\xb2nica referint a una forca o a un alberg Hoge Licht (llum alta). Un primer esment escrit del nom data del 1802. Fins a mitjans del segle XIX era una zona rural on el 1850 nom\xc3\xa9s vivien uns quaranta ve\xc3\xafns. La urbanitzaci\xc3\xb3 va accelerar-se despr\xc3\xa9s de sobretot la supressi\xc3\xb3 de la tancadura nocturna de les portes de la ciutat d'Hamburg el 1860 i sobretot despr\xc3\xa9s de l'annexi\xc3\xb3 de Slesvig-Holstein que el 1864 va passar de la sobirania danesa a Pr\xc3\xbassia._NEWLINE_La seu administrativa i unes tallers de producci\xc3\xb3 de la multinacional Beiersdorf,  s'han establert al carrer Troplowitz, que t\xc3\xa9 el seu nom de l'apotecari i mecenes Oscar Troplowitz (1863-1918) que va inventar l'ung\xc3\xbcent Nivea."